ഇന്ത്യാഇംഗ്ലണ്ട് അഞ്ചാം ടെസ്റ്റ് ഇന്ന് തുടങ്ങില്ലെന്ന് റിപ്പോര്ട്ട് കോവിഡ് ഭീഷണിയെ തുടര്ന്ന് മത്സരം നീട്ടി വച്ചേക്കും ബയോബബിള് പൊട്ടിച്ചത് രവിശാസ്ത്രിയുടെ ജാഗ്രത കുറവെന്നും നിഗമനം മാഞ്ചസ്റ്റര് ടെസ്റ്റില് കളിക്കാന് ഇറങ്ങാന് ഇന്ത്യന് താരങ്ങള് വിസമ്മതം അറിയിച്ചെന്നും സൂചന അന്തിമ തീരുമാനം ബിബിസിഐയും ഇസിബിയും ഉടന് പ്രഖ്യാപിക്കും മാഞ്ചസ്റ്റര്: ഇന്ത്യാഇംഗ്ലണ്ട് അഞ്ചാം ടെസ്റ്റ് ഇന്ന് തുടങ്ങില്ലെന്ന് റിപ്പോര്ട്ട്. കോവിഡ് ഭീഷണിയെ തുടര്ന്ന് മത്സരം നീട്ടി വച്ചേക്കും. ഇന്ത്യന് ടീമിനൊപ്പമുള്ള ഫിസിയോതൊറോപ്പിസ്റ്റിന് കോവിഡ് ബാധിച്ചതാണ് ഇതിന് കാരണം. ബിസിസിഐയും ഇംഗ്ലീഷ് ബോര്ഡും മത്സം മാറ്റി വയ്ക്കുന്നതിന് സമ്മതിച്ചിട്ടുണ്ട്. ഇന്ത്യന് കളിക്കാരില് ഒരാള് ടെസ്റ്റ് മാറ്റിവയ്ക്കണമെന്ന നിലപാട് എടുത്തിരുന്നു. ഇന്ത്യന് ടീമിലെ കളിക്കാരെല്ലാം കോവിഡ് നെഗറ്റീവാണെന്ന് ആര്ടിപിസിആര് ടെസ്റ്റില് നേരത്തെ തെളിഞ്ഞിരുന്നു. കഴിഞ്ഞ ദിവസവും പരിശോധന നടത്തി. ഈ ഫലം ഉടന് കിട്ടും. അതിന് ശേഷം മാത്രമേ ടെസ്റ്റില് അന്തിമ തീരുമാനം ഉണ്ടാകൂ. പരമ്ബരയില് ഇന്ത്യ 21ന് മുന്നിലാണഅ് ബയോ ബബ്ള് നിയന്ത്രണങ്ങള് പാലിക്കുന്നതിലെ വീഴ്ചയാണ് ഇന്ത്യന് ക്രിക്കറ്റ് ടീമിനെ കോവിഡ് ഭീതിയുടെ നിഴലിലാക്കിയതെന്നാണ് വിലയിരുത്തല്. ഇംഗ്ലണ്ടില് കോവിഡ് നിയന്ത്രണങ്ങള് കുറഞ്ഞ് ജനജീവിതം സാധാരണ നിലയിലേക്കെത്തിയതോടെ ഇന്ത്യന് ടീമിന്റെ ജാഗ്രതയിലും കുറവുവന്നു. ഇതിന്റെ തുടര്ച്ചയായിട്ടാണ് രവി ശാസ്ത്രിക്കും പരിശീലക സംഘത്തിലെ മിക്കവര്ക്കും കോവിഡ് ബാധിച്ചതെന്നാണ് വിലയിരുത്തല്. നാലാം ടെസ്റ്റിനു മുന്പ് ടീം ഹോട്ടലില് നടന്ന ഒരു പുസ്തക പ്രകാശനച്ചടങ്ങില് ബയോ ബബ്ള് ലംഘിച്ച് മുഖ്യ പരിശീലകന് രവി ശാസ്ത്രിയും ബോളിങ് കോച്ച് ഭരത് അരുണും ഫീല്ഡിങ് കോച്ച് ആര്.ശ്രീധറും പങ്കെടുത്തിരുന്നു. പുറത്തുനിന്നുള്ള അതിഥികള്ക്കും പ്രവേശനമുണ്ടായിരുന്ന ഈ ചടങ്ങില്വച്ചാണ് ശാസ്ത്രിക്കു വൈറസ് ബാധയുണ്ടായതെന്നാണ് ബിസിസിഐയുടെ നിഗമനം. ആന്റിജന് പരിശോധനയില് ശാസ്ത്രിക്കു മാത്രമാണ് രോഗം കണ്ടെത്തിയത്. എന്നാല്, ആര്ടിപിസിആര് പരിശോധനയിലൂടെ ഭരത് അരുണിനും ആര്.ശ്രീധറിനും ഫിസിയോ നിതിന് പട്ടേലിനും കോവിഡ് സ്ഥിരീകരിക്കുകയായിരുന്നു. 10 ദിവസം ഐസലേഷനില് കഴിയണമെന്നതിനാല് ടീമിനൊപ്പം മാഞ്ചസ്റ്ററിലേക്കു സഞ്ചരിക്കാന് ഇവര്ക്കായില്ല. അഞ്ചാം ടെസ്റ്റിനുശേഷം കളിക്കാര്ക്കു വിവിധ ഐപിഎല് ടീം ക്യാംപുകളില് എത്തേണ്ടതുണ്ട്. അതിനാല് മാഞ്ചസ്റ്ററില് ഐപിഎല് ബയോ ബബ്ള് ഒരുക്കുമെന്നു ബിസിസിഐ നേരത്തേ അറിയിച്ചിരുന്നതാണ്. ഇതിനിടെയാണ് ടീമില് വീണ്ടും കോവിഡ് സ്ഥിരീകരിക്കുന്നത്. ഇംഗ്ലണ്ടിനെതിരായ ടെസ്റ്റ് പരമ്ബരയ്ക്കു മുന്പ് ഋഷഭ് പന്ത് കോവിഡ് ബാധിതനായത് വിവാദമായിരുന്നു. പന്ത് .യൂറോ കപ്പ് ഫുട്ബോള് മത്സരം കാണാന് പോയതു വിവാദമായിരുന്നു. കോവിഡ് നിയന്ത്രണങ്ങള് കര്ശനമായി പാലിക്കണമെന്നാവശ്യപ്പെട്ട് ബിസിസിഐ സെക്രട്ടറി ജയ് ഷാ ടീമംഗങ്ങള്ക്കു കത്തെഴുതുകയും ചെയ്തു. ഇതു ലംഘിച്ചാണു ശാസ്ത്രിയും സംഘവും ലംഘിച്ചുവെന്നാണ് ആരോപണം. Stories you may Like